અમદાવાદઃ રામોલ વિસ્તારમાં રાજેન્દ્રપાર્ક ચાર રસ્તા પાસેથી પસાર થઈ રહેલ એક કારચાલક સાથે તકરાર કરી ગઠિયો રૂ. ૮૦ હજારની રકમ તફડાવી ફરાર થઈ જતાં પોલીસે ગુનો દાખલ કર્યો છે. અા અંગેની વિગત એવી છે કે સીટીએમ નજીક અાવેલ શ્રદ્ધા ડુપ્લેક્સ ખાતે રહેતા ભરતભાઈ વ્રજલાલ સોલઠિયા નામના અાધેડ સાંજના છ વાગ્યાના સુમારે પોતાની કાર ચલાવી રાજેન્દ્રપાર્ક ચાર રસ્તા પાસે રાજદીપપાર્ક સોસાયટી નજીકથી પસાર થઈ રહ્યા હતા ત્યારે બાઈક અને એક્ટિવા પર અાવેલા બે શખસોએ ગાડી અાંતરી ભરતભાઈ સાથે વિના કારણે ઝઘડો કરી તેમની નજર ચૂકવી કારમાંથી રૂ. ૮૦ હજારની રકમ તફડાવી લીધી હતી. અા અંગે રામોલ પોલીસે અાગળની કાર્યવાહી હાથ ધરી છે.